Diari Oficial de la Generalitat Valenciana


Sumari del DOGV 9911, del 08-08-2024 (2024/8248)

ACORD de 2 d’agost de 2024, del Consell, pel qual s'autoritza un ajust dins del capítol 7 del programa 431D00 Qualitat i Rehabilitació, que implica la inclusió d'una nova línia de subvenció S1119 «Ajudes del Pla de Recuperació, Transformació i Resiliència per a la rehabilitació a nivell d'edifici i la millora de l'eficiència energètica en vivendes» de la Vicepresidència i Conselleria de Servicis Socials, Igualtat i Vivenda, per import de 980.000 euros. (Exp 16.018/24).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9911

Data del DOGV
:   08-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8248

CVE
:   XNJG-E-3173-2898

Data del document
:   02-08-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Per Resolució de 15 de març de 2023, de la Vicepresidència Segona i Conselleria de Vivenda i Arquitectura Bioclimàtica, s’establien les bases per a la concessió de subvencions dels programes d'actuacions del Pla de Recuperació, Transformació i Resiliència per a l'exercici 2023, gestionant-se estes ajudes a través de tres línies pressupostàries, S1123, S1124 i S1119 (denominació NEFIS). Les línies S1123 i S1124 estan associades a fons MRR, mentres que la línia S1119 «Ajudes del Pla de Recuperació, Transformació i Resiliència per a la rehabilitació a nivell d'edifici i la millora de l'eficiència energètica en vivendes» és finançada amb fons propis.

En els pressupostos de 2024 no s'inclou la línia S1119, per la qual cosa es proposa la seua inclusió en el capítol 7 del programa 431D00, Qualitat i Rehabilitació, per import de 980.000 euros a fi de donar cobertura a les anualitats de 2023 i de 2024, ja que es té previst resoldre les ajudes de la convocatòria de Vivenda i Arquitectura Bioclimàtica i concedir els imports corresponents a les anualitats 2023 i 2024.

Per al seu finançament, la citada Vicepresidència i Conselleria de Servicis Socials, Igualtat i Vivenda, proposa la minoració de la línia de subvenció de concurrència competitiva S0504 «Pla Estatal de Vivenda 2018-2021» del mateix capítol i programa per import de 980.000 euros, crèdit que no es troba compromés en el que resta d'exercici, ni vinculat a finançament condicionat.

A este efecte, i en virtut del que es disposa en els articles 21 i 23 de la Llei 8/2023 de Pressupostos de la Generalitat per a l'exercici 2024, a proposta de la Conselleria d'Hisenda, Economia i Administració Pública, el Consell

ACORDA

*Primer i únic*

Autoritzar una modificació en l'annex de subvencions i transferèncias de capital de l'aplicació S71427729YF24247 G.431D00.7 que implica:

1. Minorar la dotació de la línia S0504 «Pla Estatal de Vivenda 2018-2021», amb el següent detall:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació Alta/Baixa* | *Dotació actual* |
| S0504 | Pla Estatal de Vivenda 2018-2021 | 44.222.966,14 | -980.000 | 86.403.077,14 |

  

2. Incloure en l'annex  de subvencions i transferències de capital, del programa pressupostari 431D00 «Qualitat i Rehabilitació», una nova línia de subvenció, amb les dades descriptives que es detallen a continuació

|  |  |
| --- | --- |
| Codi: S1119 | Denominació: Ajudes del Pla de Recuperació, Transformació i Resiliència per a la rehabilitació a nivell d'edifici i la millora de l'eficiència energètica en vivendes. |
| Import: 980.000 | Beneficiaris Previstos: Persones físiques i/o jurídiques, públiques i/o privades. |
| Mode de concessió: Concurrència competitiva | Descripció i finalitat: Finançament d'actuacions per a la rehabilitació a nivell d'edifici i la millora de l'eficiència energètica en vivendes d'acord amb el Reial decret en matèria de rehabilitació residencial i vivenda social del Pla de Recuperació, Transformació i Resiliència. |
| Publicar dades: Si | Aportació G.V: 980.000  Aportació externa: 0 |

  
  

Ontinyent, 2 d'agost de 2024

Susana Camarero Benítez

Consellera secretària